open-index/open-wikipedia-markdown huggingface dataset:
Klapka

**Klapka** môže byť:
*v potrubiach, na otvoroch a pod.: uzatvárací a regulačný prvok, pozri klapka (armatúra)
*v letectve: výkyvná či výsuvná plocha slúžiaca na zmenu aerodynamických pomerov za letu (delí sa na brzdiacu, vyvažovaciu a vztlakovú klapku), pozri brzdiaca klapka, vyvažovacia klapka, vztlaková klapka
*na dychových nástrojoch: uzáver, ktorým sa reguluje výška tónu, pozri klapka (hudobný nástroj)
*tlačidlo na zapájanie rozličných prístrojov, napr. telefónna klapka
*číslo domáceho či vnútroorganizačného telefónu, pozri klapka (číslo)
*chránič priklápaný na uši
*tienidlo na oči v podobe dvoch platničiek (spravidla pri koňoch)
*vo filme: skrátene synchronizačná klapka
* priezvisko, pozri Klapka (priezvisko), napr.:
** Dalimil Klapka (1933 – 2022), český herec 
** Filip Klapka (* 1981), český futbalista
** György Klapka (1820 – 1892), uhorský vojenský veliteľ 
** Jerome Klapka Jerome (1859 – 1927), anglický spisovateľ 
** Jiří Klapka (1900 – 1976), český matematik 
** Otakar Klapka (1891 – 1944), český právnik a politik
** Rudolf Klapka (1885 – 1951), český futbalový brankár
** Kateřina Klapková (* 1986), česká tenistka

## Pozri aj
* Klapko
Klapka (priezvisko)

**Klapka** (o význame pozri klapka) je české a slovenské priezvisko. Na Slovensku nie je časté, bez výraznejšieho rozšírenia v niektorej z obcí.  Častejšie je v Česku, najviac v mestách
Praha, Hradec Králové a Pardubice.

## Známi nositelia
Pozri v článku Klapka.

## Pozri aj
* Klapko (priezvisko)

Kategória:České priezviská
Kategória:Slovenské priezviská
Kategória:Priezviská v Česku
Kategória:Priezviská na Slovensku
Diaľnica A352 (Nemecko)

**Diaľnica A352** ( **Bundesautobahn 352** - skrátene: **BAB 352**, resp. **Autobahn 352** - skrátene: **A 352**) je diaľnica v Nemecku v meste Hannover. Tvorí severozápadnú spojku medzi diaľnicami A2 a A7.

Kategória:Diaľnice v Nemecku
Kategória:Doprava v Dolnom Sasku
Diaľnica A293 (Nemecko)

**Diaľnica A293** ( **Bundesautobahn 293** - skrátene: **BAB 293**, resp. **Autobahn 293** - skrátene: **A 293**) je diaľnica v Nemecku v meste Oldenburg. Tvorí spojku medzi diaľnicami A28 a A29.

Kategória:Diaľnice v Nemecku
Kategória:Doprava v Dolnom Sasku
Diaľnica bratstva a jednoty

náhľad|Trasa diaľnice
[thumb|vpravo|Diaľnica bratstva a jednoty pri obci [Otočec v Slovinsku. V pozadí nová diaľnica A2]]
**Diaľnica bratstva a jednoty** (, ) je bývalé označenie dnes už viacerých diaľnic v krajinách bývalej Juhoslávie. Diaľnica mala prechádzať väčšinou vtedajších zväzových republík a mala tak symbolizovať jednotu celého zväzu. V súčasnosti v jej trase vedie X. paneurópsky dopravný koridor.

## Plánovaná trasa
Podľa projektu mala diaľnica začínať na rakúskej hranici tunelom Karavanke a ďalej mala pokračovať okolo slovinských miest Jesenice, Ľubľana a Novo mesto. Ďalej by pokračovala cez chorvátsky Záhreb, Slavónsko až do hlavného mesta Belehrad. Tu sa mala otočiť na juh a pokračovať cez Niš v Srbsku a Skopje v Macedónsku až na grécke hranice.

## Súčasné diaľnice na trase diaľnice Bratstva a jednoty
* **Slovinsko:** 25px|link=Diaľnica A2 (Slovinsko)
* **Chorvátsko:** 25px|link=Diaľnica A3 (Chorvátsko)
* **Srbsko:** 25px|link=Diaľnica A3 (Srbsko), 25px|link=Diaľnica A1 (Srbsko)
* **Severné Macedónsko:** 25px|link=Diaľnica M1 (Macedónsko)

## História
Po druhej svetovej vojne bola cestná sieť v Juhoslávii v katastrofálnom stave. Komunikácie pre diaľkovú dopravu prakticky neexistovali, motorizácia postupovala a krajina stále viac zaostávala. Preto bol vypracovaný projekt na výstavbu diaľnice Bratstva a jednoty naprieč krajinou. Výstavby sa zúčastnilo takmer 300 000 ľudí, brigádnikov (domácich i zahraničných), či vojakov. Prvý úsek medzi Záhrebom a Belehradom bol sprevádzkovaný 27. júla 1950. Diaľnica sa na niektorých miestach stavala len v parametroch obyčajnej cesty. Tieto úseky sú dnes súčasťami štátnych ciest. Výstavbu v 60. a 70. rokoch poznačila tzv. Cestná aféra, keď boli chudobnejšie zväzové republiky uprednostňované pred najbohatšou republikou Slovinskom. Diaľnica pred rozpadom federácie nebola celá sprevádzkovaná, niektoré úseky v Macedónsku a Slovinsku boli dostavané až po vojne v 90. rokoch, dokonca niektoré nie sú postavené ani dnes.

## Pozri aj
* Cestná aféra
* Paneurópske dopravné koridory

Kategória:Juhoslávia
Kategória:Diaľnice v Slovinsku
Kategória:Diaľnice v Chorvátsku
Kategória:Diaľnice v Srbsku
Kategória:Diaľnice v Severnom Macedónsku
Cestná aféra

[náhľad|vpravo|[Diaľnica A1 (Slovinsko)|Diaľnica A1 v Slovinsku, ktorá bola predmetom sporov koncom 60. rokov]]
**Cestná aféra** sa odohrala v Juhoslávii na prelome leta a jesene roku 1968. Vystihuje atmosféru doby, v ktorej dochádzalo k ostrým diskusiám o ekonomike v krajine. V afére  došlo ku sporu medzi Slovinskom a federálnou vládou v Belehrade.

V Slovinsku v 60. rokoch panovala atmosféra nespokojnosti s tým, že najbohatšia republika zväzu dopláca na svojich južných, menej rozvinutých susedov. Podporili to i štatistiky, v ktorých sa uvádzal jasný nepomer medzi platbami do federálnej pokladne a počtom obyvateľov v porovnaní s ostatnými piatimi republikami. Pretože Slovinsko bolo pre medzinárodnú dopravu hlavne tranzitnou oblasťou a väčšina dopravy zo západnej Európy, najviac z Rakúska a Talianska tadiaľ prechádzala ďalej na juh, bolo potrebné modernizovať cesty či rovno stavať nové veľkokapacitné komunikácie, ktoré by spĺňali moderné dopravné nároky. V tejto súvislosti bol vypracovaný projekt diaľnice Šentilj - Gorica, ktorý plánovala republika financovať z veľkej časti sama vlastnými prostriedkami a tam, kde by na to nemala financie, mali pomôcť zahraničné banky. V júli 1969 zväzová vláda tento projekt zamietla a uprednostnila výstavbu nových ciest v Srbsku a Bosne a Hercegovine, teda opäť v menej rozvinutých zväzových republikách, kde sa už dlhodobo investovali nemalé financie. Slovinskí predstavitelia boli znepokojení, rovnako i verejnosť, ktorá sa rozhodla pre protesty v uliciach. Následne začala rozsiahla diskusia o tom, kto má v celej krajine posledné slovo pri prideľovaní investícií, a opäť sa začalo premýšľať aj o tom, aké postavenie a akú mieru autonómie majú mať jednotlivé zväzové republiky.

S budovaním diaľnice, ktorá bola prvou svojho typu v Juhoslávii, sa nakoniec začalo v roku 1970 a po dvoch rokoch stavebných prác bol otvorený prvý úsek.

Kategória:Dejiny Juhoslávie
Kategória:Dejiny Slovinska
Diaľnica A117 (Nemecko)

**Diaľnica A117** ( **Bundesautobahn 117** - skrátene: **BAB 117**, resp. **Autobahn 117** - skrátene: **A 117**) je diaľnica v Nemecku v juhovýchodnej časti hlavného mesta Berlín. Tvorí spojovaciu komunikáciu medzi spolkovou cestou 96a a diaľnicou A113.

Kategória:Diaľnice v Nemecku
Kategória:Doprava v Berlíne
Kategória:Doprava v Brandenbursku
Diaľnica A114 (Nemecko)

**Diaľnica A114** ( **Bundesautobahn 114** - skrátene: **BAB 114**, resp. **Autobahn 114** - skrátene: **A 114**) je diaľnica v Nemecku v severnej časti hlavného mesta Berlín. Začína v diaľničnej križovatke s A10 pri predmestí Pankow a pokračuje južným smerom až ku štvrti Heinersdorf.

Kategória:Diaľnice v Nemecku
Kategória:Doprava v Berlíne
Kategória:Doprava v Brandenbursku
Mestský okruh číslo 1 (Košice)

**Mestský okruh číslo 1** v Košiciach tvorí vnútorný okruh, ktorý ohraničuje historické jadro mesta.

## Trasa
Košický mestský okruh číslo 1 začína v kruhovom objazde pri Mlynskej bašte, ktorý spája ulice Štefánikova, Továrenská, Hviezdoslavova, Gorkého, Tyršovo nábrežie, Masarykova a Jesenského. Okruh potom pokračuje južným smerom a asi po 100 metroch sa v pravej časti oddeľuje tzv. "stará" Štefánikova ulica a "nová" pokračuje niekdajším korytom Mlynského náhona až ku Jakabovmu palácu. Cesta stále pokračuje na juh, teraz už však po ulici Protifašistických bojovníkov. Na konci ulice sa nachádza svetelná križovatka s Palackého ulicou, Námestím osloboditeľov a Jantárovou ulicou. Tu mestský okruh odbočuje doprava na Námestie osloboditeľov k obchodnému centru Aupark a odtiaľ až po koniec Štúrovej ulice je cesta smerovo rozdelená (v smere na Moyzesovu je jedným smerom priechodná len pre MHD). Na konci Štúrovej ulice cesta zabočuje na Moyzesovu ulicu, no v smere na Bačíkovu ulicu túto križovatku obchádza cez Tajovského a Grešákovu ulicu. Okruh potom pokračuje po dlhej Moyzesovej ulici až po Športovú halu Stará jazdiareň. Odtiaľ v smere ku kruhovému objazdu pokračuje po Bačíkovej a Továrenskej ulici. V smere od kruhového objazdu na Moyzesovu okruh smeruje po Hviezdoslavovej ulici.

## Zdroj
* 

Košice
Kategória:Doprava v Košiciach
Sony Ericsson Open 2009

thumb|250px|Finále mužskej dvojhry
**[[Sony Ericsson Open]] [[2009]]** bol spoločný tenisový turnaj mužov a žien, ktorý sa konal v dňoch  od 25. marca do 5. apríla 2009  na otvorených dvorcoch s tvrdým povrchom v americkom meste Miami. Titul v dvojhre získal Brit Andy Murray, ktorý vo finále porazil Srba N. Đokovića. Bol to jeho 11. titul v dvojhre na okruhu ATP. Titul v dvojhre žien získala Bieloruska Viktoria Azarenková, ktorá vo finále porazila Američanku S. Williamsovú. Bol to jej tretí titul v dvojhre na okruhu WTA. Titul vo štvorhre získali Bielorus Max Mirnyj a Izraelčan Andy Ram, ktorí vo finále porazili austrálsky pár Ashley Fisher, Stephen Huss. Pre M. Mirného to bol 36. a pre A. Rama 16. titul vo štvorhre na okruhu ATP. Titul vo štvorhre žien získali Ruska Svetlana Kuznecovová a Francúzka Amélie Mauresmová, ktoré vo finále porazili česko-americký pár Květa Peschkeová, Lisa Raymondová. Pre S. Kuznecovovú to bol 15. a pre A. Mauresmovú štvrtý titul vo štvorhre na okruhu WTA. 

## Víťazi
### Dvojhra mužov

** [[Andy Murray]]** vs.  Novak Đoković 6-2 7-5

### Dvojhra žien

** [[Viktoria Azarenková]]** vs.  Serena Williamsová 6-3 6-1

### Štvorhra mužov

** [[Max Mirnyj]] /  [[Andy Ram]]** vs.  Ashley Fisher /  Stephen Huss 64-7 6-2 10-7

### Štvorhra žien

** [[Svetlana Kuznecovová]] /  [[Amélie Mauresmová]]** vs.  Květa Peschkeová /  Lisa Raymondová 4-6 6-3 10-3

## Externé odkazy
* Oficiálna stránka turnaja


Kategória:Sony Ericsson Open
Kategória:ATP World Tour 2009
Kategória:WTA Tour 2009
Mužská dvojhra na Sony Ericsson Open 2009

thumb|250px|Finále mužskej dvojhry
**Mužská dvojhra na Sony Ericsson Open 2009** sa hrala ako súčasť Sony Ericsson Open 2009 od 25. marca do 5. apríla 2009. Titul získal Brit Andy Murray, ktorý vo finále porazil Srba N. Đokovića 6-2 7-5. Bol to jeho 11. titul v dvojhre na okruhu ATP.

## Nasadenie

## Odmeny a body do rebríčka

## Výsledky
### Posledných 8

### Horná polovica

### Dolná polovica

## Kvalifikácia
### Nasadenie

### Odmeny a body do rebríčka

### Výsledky

## Externé odkazy
* Turnaj na stránkach ATP
* Kvalifikácia turnaja na stránkach ATP (pdf)

Kategória:Sony Ericsson Open 2009
Diaľnica A862 (Nemecko)

**Diaľnica A862** () bola so svojou dĺžkou len 400 metrov najkratšou diaľnicou v Nemecku. Cesta smeruje od francúzskej štátnej hranice ku diaľnici A5 pri obci Neuenberg. V súčasnosti je však považovaná len za akúsi príjazdovú cestu bez akéhokoľvek čísla.

## Externé odkazy
* Priebeh trasy A862

862
Diaľnica A14 (Nemecko)

**Diaľnica A14** () je diaľnica v Nemecku. Je rozdelená na dve časti. Prvá, od Wismaru do Schwerinu, bola kedysi označená ako A241. Druhá vedie z Magdeburgu cez Lipsko do Drážďan. V súčasnosti sa plánuje prepojenie oboch častí.

Kategória:Diaľnice v Nemecku
Kategória:Doprava v Sasku
Kategória:Doprava v Sasku-Anhaltsku
Kategória:Doprava v Meklenbursku-Predpomoransku
Doves

**Doves** je britská indie rocková hudobná skupina, pochádzajúca z Manchestru. Skupinu tvoria bratia Williamsoví, gitarista Jez a bubeník Andy. Tretím členom je basgitarista a spevák Jimi Goodwin. Neoficiálnym členom skupiny je aj hráč na klávesy Martin Roman Rebelski.

## Diskografia
* *[[Lost Souls]]* (2000)
* *[[The Last Broadcast]]* (2002)
* *[[Some Cities]]* (2005)
* *[[Kingdom of Rust]]* (2009)

## Zdroj

Kategória:Indierockové hudobné skupiny
Kategória:Anglické rockové hudobné skupiny
Breitenbrunn

**Breitenbrunn** môže byť:

miesto v Nemecku:

*  obec v Nemecku v okrese Neumarkt in der Oberpfalz v Bavorsku, pozri Breitenbrunn (okres Neumarkt in der Oberpfalz)

*  obec v Nemecku v okrese Unterallgäu v Bavorsku, pozri Breitenbrunn (okres Unterallgäu)

*  obec v Nemecku v okrese Erzgebirgskreis v Sasku, pozri Breitenbrunn/Erzgeb.

miesto v Rakúsku:

*  obec v Rakúsku v okrese Eisenstadt-okolie v Burgenlande, pozri Breitenbrunn (Burgenland)
Diaľnica A985 (Nemecko)

**Diaľnica A985** ( **Bundesautobahn 985** - skrátene: **BAB 985**, resp. **Autobahn 985** - skrátene: **A 985**) bola plánovaná diaľnica v Bavorsku. Namiesto nej však bola vystavaná len rýchlostná cesta (Kraftfahrstraße), ktorá je súčasťou spolkovej cesty číslo 19.

985
Nicéphore Niépce

thumb|right|Jedna prvých fotografií, ktorú spravil Joseph Niépce
**Joseph Nicéphore Niépce** (* 7. marec 1765, Chalon-sur-Saône, Francúzsko – † 5. júl 1833, Saint-Loup-de-Varennes, Francúzsko) bol francúzsky vynálezca, ktorý vytvoril v roku 1826 najstaršiu, dodnes zachovanú, fotografiu.

## Životopis

Joseph Niépce sa narodil 7. marca 1765 v Chalon-sur-Saône, vo Francúzsku. 

Niépce nevedel obkresliť prevrátené obrazy vytvorené camerou obscurou, ako bolo v tej dobe populárne v maliarstve, tak sa snažil prísť na spôsob ako zaznamenať obraz trvale. Experimentoval s litografiou, čo ho doviedlo k pokusom zaznamenať obrazy z camery obscury. Niépce tiež experimentoval s chloridom strieborným, ktorý tvrdne pri osvietení, ale nakoniec sa zameral na živicu, ktorú používal pri svojich prvých pokusoch zaznamenať prírodu fotograficky. Živicu rozpustil v levanduľovom oleji, rozpúšťadle často používanom v lakoch a potrel cínovú doštičku touto svetlocitlivou zmesou. Doštičku umiestnil do camery obscury. Po ôsmich hodinách ju vybral a pomocou levanduľového oleja odstránil zvyšky nenaexponovanej živice.

Začal experimentovať s vytváraním obrazov v roku 1793. Z niektorých jeho experimentov vznikli obrazy, ale kvôli zlému ustáleniu rýchlo vybledli. Prvú stálu fotografiu vytvoril pravdepodobne v roku 1824. Najstaršia známa Niépceho fotografia (alebo akákoľvek iná) bola vytvorená v roku 1826 z názvom Pohľad na dvor v Gras. Niépce nazval svoj proces heliografia.

Približne v roku 1826 vytvoril prvú dochovanú fotografiu na svete. Fotografia bola vytvorená pomocou camery obscury a cínovej doštičky pokrytej živicou pri osemhodinovej expozícii. Slnko tak prešlo oblohu od východu k západu a osvetlilo obe strany nádvoria.

Počínajúc rokom 1829 začal spolupracovať na zdokonalení fotografického procesu s Louisom Daguerrom. Partnerstvo trvalo až do Niépceho smrti v roku 1833. Daguerre ďalej pokračoval v experimentoch a v roku 1839 zverejnil svoj nový proces na vytváranie fotografií, ktorú po sebe nazval dagerotypia. Na mnoho rokov sa Niépcemu nedostalo uznania za niečo, čo v skutočnosti bolo jeho vynálezom. Niépceho syn bojoval a nakoniec zvíťazil v boji o uznanie jeho otca za tento vynález, avšak Niépceho meno nebolo nikdy tak slávne ako Daguerreovo.
thumb|Mladý chlapec vedie koňa do stajní. 1825.
V roku 2002 bola nájdená najrannejšia fotografia, vytvorená Niépcom, v zbierke francúzskeho zberateľa. Bolo zistené že pochádza z roku 1825 (teda ešte o rok skôr než snímka dvora) a bol to obraz rytiny mladého chlapca vedúceho koňa do stajní. Fotografia bola neskôr predaná na aukcii za 450 000 eur. 

## Referencie


## Iné projekty

## Externé odkazy

* Stránky o Niépcem
* Výstava Texaskej University "The First Photograph"
* Dokumentárne video o reštaurovaní Nicephore Niepceho domova a vytvorení prvej dochovanej fotografie

Kategória:Francúzski vynálezcovia
Kategória:Priekopníci fotografie
Juhoamerický futbalista roka

**Juhoamerický futbalista roka** je každoročne udeľované ocenenie pre najlepšieho futbalistu Južnej Ameriky za daný rok. Anketa je udeľovaná od roku 1971, vtedy ešte mexickými novinami El Mundo. Od roku 1986 vyberá každoročne uruguajský časopis El País „Rey del Fútbol de América“ (kráľa futbalu v Amerike).

## Víťazi
Zdroj:

## Referencie


## Zdroj

Kategória:Futbalové ocenenia
Fabián

**Fabián** môže byť:

* pápež a svätec († 250), pozri Fabián (pápež)
* mužské meno, pozri Fabián (prvé meno)
* priezvisko, pozri Fabián (priezvisko), napr.:
** Dušan Fabián (1942 – 2020), slovenský psychológ
** Marco Fabián (* 1989), mexický futbalista
** Pavol Fabián (1904 – 1975), slovenský lekár
** Štefan Fabián (1969 – 1997), slovenský mafián
** Tomáš Fabián (* 1989), český futbalista
** Eleonóra Fabiánová (* 1953), slovenská lekárka a hygienička
** Hana Fabiánová (1911 – 1981), slovenská lekárka
** Jana Fabiánová (* 1979), česká speváčka, herečka a textárka
** Tera Fabiánová (1930 – 2007), česká spisovateľka rómskeho pôvodu
* prírodná rezervácia v Česku, pozri Fabián (prírodná rezervácia)
* mýtický strážca českého pohoria Brdy, pozri Fabián (duch)

## Pozri aj
* Fabiánska spoločnosť  
* Fabian
Fabián (priezvisko)

**Fabián** je priezvisko, rozšírené na Slovensku. Je odvodené od mužského krstného mena Fabián. Najčastejšie je v Prešove a Spišskej Novej Vsi.

## Známi nositelia
Pozri v článku Fabián.

## Pozri aj
* Fabian (priezvisko)

Kategória:Slovenské priezviská
Kategória:Priezviská na Slovensku
Kategória:Priezviská v Česku
Kategória:Priezviská v Mexiku
Fabian

**Fabian** môže byť:

* mužské meno, pozri Fabián (prvé meno)
* priezvisko, pozri Fabian (priezvisko), napr.:
** Andrew Fabian (* 1948), britský astronóm a astrofyzik
** Dušan Fabian (* 1975), slovenský spisovateľ
** John McCreary Fabian (* 1933), kozmonaut USA
** Françoise Fabianová (* 1933), francúzska herečka
** Monika Fabianová, slovenská operná speváčka
* pseudonym
** Lara Fabian (* 1970), belgická speváčka
* dedina vo francúzskom departemente Hautes-Pyrénées, časť obce Aragnouet, pozri Fabian (Aragnouet)
* hurikán v roku 2003, ktorý zasiahol Bermudy, pozri Fabian (hurikán)
* film NSR z roku 1980, pozri Fabian (film)

## Pozri aj
* Fabian Society (Fabiánska spoločnosť) - britská organizácia z roku 1884, ktorá sa usilovala o dosiahnutie sociálnych reforiem
* Fabián
Fabian (priezvisko)

**Fabian** je priezvisko, odvodené od mužského krstného mena Fabián. Na Slovensku je najčastejšie v Prešove, Spišskej Novej Vsi a v Leviciach.

## Známi nositelia
Pozri v článku Fabian.

## Pozri aj
* Fabián (priezvisko)

Kategória:Slovenské priezviská
Kategória:Anglické priezviská
Kategória:Priezviská na Slovensku
Kategória:Priezviská v Česku
Kategória:Priezviská v Spojenom kráľovstve
Kategória:Priezviská v USA
Kategória:Priezviská v Belgicku
Oxid volfrámový

**Oxid volfrámový** (WO3) je citrónovožltý prášok za tepla prechádzajúci do oranžova. Jeho teplota topenia je 1473&nbsp;°C. Je to najstabilnejší oxid volfrámu. Silným žíhaním sa stáva zreteľne kryštalickým. Vo vode je oxid volfrámový nerozpustný. V alkalických lúhoch sa rozpúšťa za vzniku volfrámanov. Oxid volfrámový vykazuje fotoaktívne vlastnosti.

Volfrámový
Volfrámový
Kategória:Zlúčeniny volfrámu
Divízia

**Divízia** môže byť:

* všeobecne organizačný alebo pracovný úsek, oddelenie, skupina
* vo vojenstve: vojenská jednotka zložená z viacerých plukov a/alebo brigád, pozri divízia (vojenská jednotka)
* v športe: športová súťaž, nižšia ako liga, pozri divízia (šport)
* najväčšia organizačná jednotka organizácie alebo podniku, pozri divízia (podnik)
* štatistická územná jednotka v USA, pozri divízia (USA)
* v hudbe: systém delenia nôt pri rozklade tónu, pozri divízia (hudba)
* v architektúre: vyčleňovanie špeciálnych funkčných priestorov z pôvodného priestoru, pozri divízia (architektúra)
Leeuwarden

**Leeuwarden** je mesto na severe Holandska, hlavné mesto provincie Frízsko a centrum frízskej kultúry. 

Podľa údajov z 1. januára roku 2015 má mesto 108&nbsp;249 obyvateľov.

## Osobnosti mesta
* Amália Nasavsko-dietzská (* 1710† 1777), dedičná bádensko-durlašská princezná 
* Viliam IV. Oranžský (* 1711† 1751), oranžský princ a miestodržiteľ republiky Spojených provincií holandských 
* Karolína Oranžsko-nasavská (* 1743† 1787), oranžská princezná a nasavsko-weilburská kňažná
* Mata Hari (* 1876 – † 1917), exotická tanečnica a údajná špiónka
* Jacob Willem Cohen (* 1923 – † 2000), matematik

## Partnerské mestá
*  Oriol, Rusko 

## Iné projekty

## Externé odkazy
* Oficiálna stránka  


Kategória:Mestá v Holandsku
Teixeira Mendes

**Raimundo Teixeira Mendes** (* 5. január 1855, Caxias, Brazília – † 28. jún 1927, Rio de Janeiro) bol brazílsky matematik a filozof. Je autorom brazílskej vlajky, ako aj motta *"Poriadok a pokrok,"* ktoré je na nej napísané. Bol silno inšpirovaný pozitivizmom a filozofiou Augusta Comta.

Kategória:Narodenia v 1855
Kategória:Úmrtia v 1927
Kategória:Brazílski matematici
Kategória:Brazílski filozofi
Mystique

[náhľad|[Cosplayerka prezlečená za komiksovú verziu postavy Mystique (2016)]]
[náhľad|[Cosplayerka prezlečená za filmovú verziu postavy Mystique (2014)]]
**Mystique** je fiktívna postava z komiksovej série *[[X-Men]]*. Mutácia jej umožňuje transformovať štruktúru svojich buniek. Vďaka tejto schopnosti sa dokáže zmeniť, nezávisle od pohlavia, na ľubovoľnú ľudskú bytosť. Takisto dokáže meniť výšku svojho hlasu. Jej vlastná podoba má modrú pleť a žlté oči. Podobne ako Wolverine má zvýšené regeneračné schopnosti, čo spôsobuje nielen odolnosť voči jedom, vysokú ohybnosť a obratnosť, ale aj spomalenie procesu starnutia. Keďže sa Mystique už v ranom veku naučila využívať svoje neobyčajné vlastnosti, tak sa nedá určiť jej vek, ani presná identita. V jednotlivých častiach sa uvádzajú iba jej krycie mená Raven Darkholme, Mallory Brickman, Raven Wagner a ďalšie. Prevažnú časť svojho života pracovala ako súkromná detektívka a tajná agentka. Pri týchto činnostiach si osvojila radu bojových zručností a techník. 

Krátky čas pracovala pre profesora Charlesa Xaviera,  neskôr sa ich cesty, motívy a názory trochu rozišli. Je matkou prezidentského kandidáta Graydona Creeda a Nightcrawlera. Neskôr vychovávala mladú mutantku Rogue. Je zakladateľkou druhého bratstva mutantov.

Prvýkrát sa táto postava zjavila v komiksoch *Ms. Marvel* v roku 1978. V čísle 16 ako Raven a v čísle 18 ako Mystique. Autormi tejto postavy sú grafik David Cockrum a spisovateľ Chris Claremont.

## Externé odkazy
*cassiuscomics
*uncannyxmen.net
*Marvel Universe
*rozličné podoby Mistique a ďalšie obrázky

Kategória:Fiktívne postavy z komiksov
Kategória:Komiksoví superhrdinovia
Kategória:Filmoví superhrdinovia
Palivové čerpadlo-regulátor

**(Palivové) čerpadlo-regulátor** je zariadenie; ktoré sa používa v letectve a leteckých motoroch na presnú a spoľahlivú dodávku paliva do motora pri všetkých polohách a režimoch letu. Skladá väčšinou z jedného kusu a sústavy ventilov, pružín, membrán a dômyselných mechanických súčastí, ktoré sa ale v súčasnosti postupne nahrádzajú elektronikou.

Z dôvodu zabránenia kavitácie a zabezpečenia dostatočného sacieho tlaku sa pred hlavným vyskotlakým čerpadlom spravidla nachádza ešte nízkotlaké ktoré vytvára malý pretlak pred vysokotlakým čerpadlom.

Palivo vo väčšine týchto regulátorov prúdi od spomínaného nízkotlakého čerpadla cez filter ďalej do vysokotlakého čerpadla ktoré býva zvyčajne piestikové alebo zubové, odtiaľ palivo prechádza tzv. dávkovacou ihlou ktorá je hlavným prvkom čerpadlo regulátora a priamo reguluje množstvo pretekaného paliva ku tryskám motora avšak je ovplyvňovaná množstvom iných regulačných prvkov čerpadloregulátora ako je npr. tlak vzduchu, teplota, otáčky kompresora prípadne voľnej turbíny a iné.

Princíp tejto regulácie spočíva na zmene tlakov v závislosti od spomínaných parametrov ktoré potom menia za pomoci dávkovacej ihly množstvo paliva.

Regulátor má ešte mnoho dômyselných zariadení ako môžu byť akceleračný automat, spúšťací automat, ventil stáleho pretlaku rôzne obmedzovače a mnohé iné ventily, synchronizátory, riadenie uhlu lopatiek kompresora, riadenie odpúšťacích ventilov atď. 

V súčasnej dobe sú klasické mechanické čerpadlá-regulátory používané na lietadlách na Slovensku ako L-39,Mig-29,Mi-2/8/17/24/171,L-410,An-24/26 sú to lietadlá len s turbovrtuľovými, turbohriadeľovými alebo prúdovými motormi.

Tieto čerpadlá-regulátory sa dnes nahrádzajú tzv. zariadením FADEC (full authoroti digital engine control)

Kategória:Čerpadlá
Kategória:Lietadlové motory
Kategória:Palivový systém
Glaciálny relikt

**Glaciálny relikt** je v biológii relikt z ľadovej doby či ľadových dôb. Je to organizmus, 
ktorý bol v ľadových dobách rozšírený, ale spolu s ústupom ľadovcov z tohto sledovaného územia do veľkej miery vymizol a zostal tam zachovaný len na obmedzených, preňho vhodných stanovištiach. Glaciálne relikty možno nájsť napríklad v Tatrách či Krkonošiach.

Kategória:Zoológia
Kategória:Botanika
Kategória:Ekológia
HC Topoľčany

**HC Topoľčany** je slovenský hokejový klub z Topoľčian, ktorého seniorské mužstvo pôsobí ako jediné v Slovenskej hokejovej lige (druhej najvyššej súťaži) nepretržite od jej vzniku.

## História

Hokej sa v Topoľčanoch objavil v roku 1932, keď vznikol klub AC Juventus Topoľčany. V roku 1935 vznikol ďalší klub ŠK Topoľčany. V roku 1939 sa zjednotili do jedného klubu s názvom TS Topoľčany. Neskôr vznikol aj armádny klub VTJ Topoľčany pôsobiaci ako B-mužstvo Dukly Trenčín. V roku 1993 došlo k spojeniu civilného HC Topoľčany a armádneho VTJ Topoľčany do HC VTJ Topoľčany. Od roku 2006 po zrušení zložky VTJ v Ozbrojených silách SR bol klub premenovaný na HC Topoľčany.

## Názvy klubu

* 1932 – AC Juventus Topoľčany
* 1935 – ŠK Topoľčany
* 1939 – TS Topoľčany
* 1949 – TJ Sokol NV Topoľčany
* 1953 – TJ Spartak Kablo Topoľčany
* 1964 – TS Topoľčany
* 1984 – TJ Slovan OSCR Topoľčany
* 1990 – HC Kimex VTJ Topoľčany
* 1993 – HC VTJ Topoľčany
* 1995 – HC VTJ Telvis Topoľčany
* 2006 – HC Topoľčany

## Zostava mužstva pre sezónu 2018/19

Dňa 10. júla 2018 po vážnej dopravnej nehode káder navždy opustil Erik Nitriansky († 27).

## Slávni hráči
* Miroslav Šatan
* Ľubomír Višňovský
* Tibor Višňovský
* Ľubomír Hurtaj
* Radoslav Hecl
*Branislav Hippik
* Andrej Kollár
* Tibor Melichárek
* Ivan Ďatelinka
* Milan Kytnár
* Peter Húževka
* Jozef Kováčik
* Matej Paulovič
* Samuel Hain
* Eduard Šimun
* Milan Hruška
* Albín Podstavek
* Juraj Ďurčo

## Externé odkazy
* Oficiálna stránka klubu 


Kategória:Šport v Topoľčanoch
Topoľčany, HC
Tomáš Becket

Svätý **Tomáš Becket**, resp. **Thomas Becket**, (* 1118/1120, Londýn, Spojené kráľovstvo† 29. december 1170, Canterbury) bol lord kancelár kráľa Henricha II. (1154 – 1189) a arcibiskup canterburský (1162 – 1170). Zomrel mučeníckou smrťou, zavraždený vo svojej katedrále kráľovými rytiermi. Je známy aj ako svätý **Tomáš z Canterbury**

## Životopis
Pôvodne bol blízkym priateľom kráľa, ale potom, čo sa stal na jeho príhovor arcibiskupom z Canterbury, sa ich cesty rozišli. Stretli sa v spore o práva cirkvi, čo nakoniec viedlo k tomu, že arcibiskup musel utiecť v roku 1164 z Anglicka. Miestom jeho exilu sa stalo cisterciánske opátstvo Pontigny vo Francúzsku. 

V roku 1170 sa vrátil do Anglicka na prísľub odpustenia a s bezpečnostnými zárukami od kráľa, ale krátko potom bol kráľovými rytiermi družiníkmi zavraždený vo svojej katedrále. Vražda sa stala v severnom transepte canterburskej katedrály 29. decembra 1170. Nie je isté, či sa tak stalo na priamy rozkaz kráľa, alebo či si kráľovi rytieri len iniciatívne vyložili jeden z kráľových výbuchov hnevu (kráľ mal na verejnosti povedať: *Nenájde sa snáď nikto, čo by ma zbavil toho otravného kňaza?* O tom, či povedal skutočne toto, sa vedú spory, je však pravdepodobné, že povedal minimálne niečo podobné – jeho výbuchy hnevu a nevyberavé reči, ktoré pri nich mal, boli povestné). Vražda Tomáša Becketa a fakt, že Henrich II. nepotrestal jeho vrahov, viedli ku konfliktu s pápežom a boli jednou z príčin (resp. zámienok) následného povstania mnohých Henrichových vazalov, vrátane jeho vlastných synov.

Sv. Tomáš bol patrónom Rádu rytierov sv. Tomáša Canterburského v Akre.

## Uctievanie
Rímske martyrológium uvádza liturgickú spomienku na tohto svätca na 29. december.

## Referencie


## Iné projekty

## Zdroj

Kategória:Narodenia v 12. storočí
Kategória:Úmrtia 29. decembra
Kategória:Úmrtia v 1170 
Kategória:Rímskokatolícki arcibiskupi
Kategória:Britskí katolícki svätci
Kategória:Obete atentátov
Kategória:Kanonizovaní Alexandrom III.
Kategória:Osobnosti z Londýna
Kategória:Katolícki svätci majúci sviatok 29. decembra
Kategória:Anglickí katolícki svätci
Zoznam francúzskych kráľovien a cisárovien

right|thumb
**Zoznam francúzskych kráľovien a cisárovien** zahŕňa manželky panovníkov Francúzskeho kráľovstva, ktorým patril titul *[[panovník|kráľovná]]*. Tieto ženy nevládli (niektoré boli regentkami za svoje neplnoleté deti) a len stáli po boku svojich manželov. Pre prehľadnosť sú kráľovné radené podľa vládnucich dynastií, ku ktorým patrili ich manželia.

Po rozdelení Franskej ríše Verdunskou zmluvou v roku 843 medzi synov Ľudovíta Pobožného – Lotara I., Ľudovíta II. Nemca a Karola II. Holého, vznikli tri kráľovstvá.  Západná časť Franskej ríše, neskoršie Francúzske kráľovstvo, pripadla najmladšiemu Karolovi.
Po smrti posledného kráľa z dynastie Karolovcov, bezdetného Ľudovíta V. v roku 987, nastúpil na francúzsky trón Hugo Kapet, pochádzajúci z rodu Robertovco, ktorý je po ňom neskôr nazývaný Kapetovci a ktorý vo Francúzsku vládol osem storočí.

***Na francúzskom kráľovskom tróne sa vystriedali tieto vládnuce [[dynastia|dynastie]]:***
* Karolovci (843987)
* Kapetovci (9871792)
** hlavná vetva (9871328)
** Valoisovci (13281498)
** Valoisovci-Orléans (14981515)
** Valoisovci-Angoulême (15151589)
* Bourbonovci-Vendôme (15891792)
* Bonapartovci (18041814)
* Kapetovci (18141848)
** Bourbonovci-Vendôme (18141830)
** Bourbonovci-Orléans (18301848)
* Bonapartovci (18521870)

## Manželky kráľov z [[Karolovci|dynastie Karolovcov]] ([[843]][[986]])

## Manželky kráľov z [[Kapetovci|dynastie Kapetovcov]] ([[987]][[1328]])

## Manželky kráľov z [[Kapetovci|dynastie Kapetovcov]], [[Valoisovci]] ([[1328]][[1498]])

## Manželky kráľov z [[Kapetovci|dynastia Kapetovcov]], [[Valoisovci]]-[[Orléans]] ([[1498]][[1515]])

## Manželky kráľov z [[Kapetovci|dynastie Kapetovcov]], [[Valoisovci]]-[[Angoulême]] ([[1515]][[1589]])

## Manželky kráľov z [[Kapetovci|dynastie Kapetovcov]], [[Bourbonovci]]-[[Vendôme]] ([[1589]][[1792]], [[1814]][[1830]])

## Manželky cisára [[Napoleon Bonaparte|Napoleona I.]], [[Bonapartovci|Dynastia Bonapartovcov]] ([[1804]][[1814]])

## Manželky kráľov z [[Kapetovci|dynastie Kapetovcov]], [[Bourbonovci]]-[[Vendôme]] ([[1830]][[1830]])

## Manželky kráľov z [[Kapetovci|dynastie Kapetovcov]], [[Bourbonovci]]-[[Orléans]] ([[1830]][[1848]])

## Manželka posledného cisára [[Napoleon III.|Napoleona III.]] z [[Bonapartovci|dynastie Bonapartovcov]] ([[1852]][[1870]])

## Pozri aj
* Francúzsko
* Zoznam panovníkov Francúzska

## Iné projekty

## Zdroj


Kategória:Francúzske zoznamy
Kategória:Dejiny Francúzska
Výsada

**Výsada** alebo **výsadné právo** môže byť:
*v práve: 
**(subjektívne) právo, ktoré je vo vzťahu k iným právam prednostné alebo špeciálne (napr. privilégium); právne podopretá výhoda
**nepresne: privilégium
*mimo práva: (akoby právne podopretá) výhoda, privilégium

**Výsada** je hrot na parohoch jeleňa
Relikt (biológia)

**Relikt** je druh (alebo iný taxón) živého organizmu, ktorý sa zachoval na určitom mieste či miestach (tzv. reliktný areál) tak, že toto miesto (miesta) je už len zvyškom pôvodne rozsiahlejšieho a súvislého rozšírenia, pričom týmto rozšírením sa myslí buď čisto geografická plocha (tzv. **geografický relikt**) alebo taxonomická diverzita (tzv. **systematický relikt**). Relikt vzniká bez zásahu človeka, t.j. prirodzeným spôsobom - napríklad v dôsledku zmeny klímy, geomorfologickej stavby územia, zmeny pôdnych pomerov či konkurencie medzi druhmi.

Geografické relikty sú napr. klimatický relikt, geomorfologický relikt, treťohorný relikt, glaciálny relikt, postglaciálny relikt a xerotermný relikt. Príklady treťohorných reliktov u nás: piskor vrchovský, kamzík vrchovský, jasoň červenooký, Diaptomus tatricus, Helicigona cingulella. Príklady glaciálnych reliktov: hraboš snežný, ďubník trojprstý, žiabronôžka severská a nosatec arktický.

Systematické relikty sú pozostatky dávno vyhynutých druhov (taxónov), pričom druhy (taxóny) s nimi príbuzné už nežijú. Príklady sú napr. ginko dvojlaločné, velvičia podivná, latiméria podivná, hatéria bodkovaná či okápia pásavá.

## Zdroje
*relikt. In: Pyramída
*

Kategória:Zoológia
Kategória:Botanika
Kategória:Ekológia
Vico

**Vico** môže byť:
*talianske mužské meno, pozri Vico (prvé meno)
*priezvisko, pozri Vico (priezvisko)
**Fedor Vico (* 1944), slovenský karikaturista rusínskej národnosti
**Francesco Vico (17. storočie), taliansky maliar
**Francesco de Vico (1805 – 1848), taliansky astronóm a jezuita
**Giovanni Battista Vico (1668 – 1744), taliansky filozof
**Uros Vico (* 1981), taliansky tenista
*obec na Korzike, pozri Vico (Corse-du-Sud)

## Pozri aj
*Vico C – hudobník USA portorického pôvodu
*Prefetti di Vico – talianska šľachtická rodina
*Lago di Vico – jazero v Taliansku
*De Vico – kráter na Mesiaci
*122P/de Vico – kométa
Diaľnica A998 (Nemecko)

**Diaľnica A998** ( **Bundesautobahn 998** - skrátene: **BAB 998**, resp. **Autobahn 998** - skrátene: **A 998**) bola plánovaná diaľnica v meste Mníchov na trase od križovatky Mníchov-západ až po štvrť Obermenzing. Vybudovaná však bola ako súčasť diaľnice A8.

## Externé odkazy
* Priebeh trasy A998

998
Kategória:Doprava v Mníchove
Diaľnica A997 (Nemecko)

**Diaľnica A997** ( **Bundesautobahn 997** - skrátene: **BAB 997**, resp. **Autobahn 997** - skrátene: **A 997**) bola plánovaná diaľnica v meste Mníchov na trase od križovatky Mníchov-juhozápad až po štvrť Sendling. Vybudovaná však bola ako súčasť diaľnice A96.

## Externé odkazy
* Priebeh trasy A997

997
Kategória:Doprava v Mníchove
Vico (priezvisko)

**Vico** je priezvisko, rozšírené aj na Slovensku.  

## Známi nositelia
*Fedor Vico (* 1944), slovenský karikaturista rusínskej národnosti
*Francesco Vico (17. storočie), taliansky maliar 
*Francesco de Vico (1805-1848), taliansky astronóm a jezuita 
*Giovanni Battista Vico (1668-1744), taliansky filozof
*Uros Vico (* 1981), taliansky tenista

## Referencie

Kategória:Priezviská na Slovensku
Diaľnica A994 (Nemecko)

**Diaľnica A994** ( **Bundesautobahn 994** - skrátene: **BAB 994**, resp. **Autobahn 994** - skrátene: **A 994**) bola plánovaná diaľnica v meste Mníchov na trase od štvrte Ramersdorf po križovatku Mníchov-juh. Vybudovaná však bola ako súčasť diaľnice A8.

## Externé odkazy
* Priebeh trasy A994

994
Kategória:Doprava v Mníchove
Diaľnica A993 (Nemecko)

**Diaľnica A993** ( **Bundesautobahn 993** - skrátene: **BAB 993**, resp. **Autobahn 993** - skrátene: **A 993**) bola plánovaná diaľnica v meste Mníchov na trase od štvrte Perlach po križovatku Mníchov-Grasbrunn. Viesť mala v koridore bavorských štátnych ciest St 2078 a St2079.

## Externé odkazy
* Priebeh trasy A993

993
Kategória:Doprava v Mníchove
Diaľnica A992 (Nemecko)

**Diaľnica A992** ( **Bundesautobahn 992** - skrátene: **BAB 992**, resp. **Autobahn 992** - skrátene: **A 992**) bola plánovaná diaľnica v meste Mníchov na trase od štvrte Steinhausen po križovatku Mníchov-východ. Vybudovaná však bola ako súčasť diaľnice A94.

## Externé odkazy
* Priebeh trasy A992

992
Kategória:Doprava v Mníchove
Diaľnica A991 (Nemecko)

**Diaľnica A991** ( **Bundesautobahn 991** - skrátene: **BAB 991**, resp. **Autobahn 991** - skrátene: **A 991**) bola plánovaná diaľnica v meste Mníchov na trase od križovatky Mníchov-Feldmoching po kedysi plánovanú križovatku Olympiakreuz na plánovanej A999. V súčasnosti však existuje len križovatka diaľnic A99 a A92 Mníchov-Feldmoching.

## Externé odkazy
* Priebeh trasy A991

991
Kategória:Doprava v Mníchove
Diaľnica A990 (Nemecko)

**Diaľnica A990** ( **Bundesautobahn 990** - skrátene: **BAB 990**, resp. **Autobahn 990** - skrátene: **A 990**) bola plánovaná diaľnica v meste Mníchov na trase od križovatky Mníchov-sever po križovatku Schwabing s diaľnicou A999, dnes spolkovou cestou 2R. A990 bola vybudovaná ako súčasť diaľnice A9.

## Externé odkazy
* Priebeh trasy A990

990
Kandidát

**Kandidát** (z lat. *candidatus* – „oblečený do bieleho rúcha“, od *candidus* – „čistý“) je človek, ktorý sa buď sám uchádza o nejakú funkciu, členstvo, hodnosť alebo poctu, alebo ktorého na to navrhujú iní. Kandidát je zvyčajne nominovaný nejakou skupinou, výborom a pod.) a následne volený či schvaľovaný k tomu oprávnenou inštitúciou (napr. panovník, prezident, parlament, voliči štátu atď).

## Pozri aj
* voľby

## Zdroj

Kategória:Voľby
Diaľnica A996 (Nemecko)

**Diaľnica A996** ( **Bundesautobahn 996** - skrátene: **BAB 996**, resp. **Autobahn 996** - skrátene: **A 996**) bola plánovaná diaľnica v meste Mníchov na trase od štvrte Sendling po Fürstenried. Vybudovaná však bola ako súčasť diaľnice A95.

## Externé odkazy
* Priebeh trasy A996

996
Kategória:Doprava v Mníchove
Christina McHalová

**Christina McHalová**,  (* 11. máj 1992) je súčasná americká profesionálna tenistka.

## Iné projekty

## Externé odkazy

Kategória:Narodenia v 1992
Kategória:Tenisti USA
Kategória:Osobnosti z New Jersey
Ženská štvorhra na Sony Ericsson Open 2009

**Ženská štvohra na Sony Ericsson Open 2009** sa hrala ako súčasť Sony Ericsson Open 2009 od 26. do 5. apríla 2009.  Titul získali Ruska Svetlana Kuznecovová a Francúzka Amélie Mauresmová, ktoré vo finále porazili česko-americký pár Květa Peschkeová, Lisa Raymondová 4-6 6-3 10-3. Pre S. Kuznecovovú to bol 15. a pre A. Mauresmovú štvrtý titul vo štvorhre na okruhu WTA. 

## Nasadenie

## Odmeny a body do rebríčka

## Výsledky
### Finále

### Horná polovica

### Dolná polovica

## Externé odkazy
* Turnaj na stránkach WTA  

Kategória:Sony Ericsson Open 2009
Aino Kaisa Saarinenová

**Aino Kaisa Saarinenová** (* 1. február 1979, Hollola, Fínsko) je fínska bežkyňa na lyžiach. Na majstrovstách sveta v klasickom lyžovaní 2009 získala 3 zlaté medaily, ku ktorým pridala jednu bronzovú. Ešte má v zbierke aj jednu zlatú zo Sappora 2007.

## Víťazstvá vo Svetovom pohári

## Umiestnenie vo Svetovom pohári

## Externé odkazy
* 

Kategória:Narodenia v 1979
Kategória:Fínski bežci na lyžiach
Haptika (komunikácia)

[náhľad|Pápež [Ján Pavol II. trasie ruky s Jimmym Carterom.]]
**Haptika** je časť neverbálnej komunikácie v medziľudských vzťahoch a fyzickej intimite. Všeobecne sa zaoberá problematikou dorozumievania prostredníctvom dotykov. Nemusí znamenať iba dotýkanie ľudí ale aj vecí. Napríklad podanie ruky (najmenej intímne), objatie, bozk a pod. 

Sebahaptika je dotýkanie seba samého, môže byť zlozvykom alebo účelová forma (napr. v rečníctve trenie dlaní, držanie prstov).

Kategória:Neverbálna komunikácia
Kategória:Hmat
Gestikulácia

[náhľad|Prezident [Theodore Roosevelt|Theodore Roosvelt gestikuluje počas prejavu.]]
**Gestikulácia** je (z lat. názvu *gest* – voľný, neúmyselný pohyb rukou, prípadne inou časťou tela) druh neverbálnej komunikácie, založený na používaní gest. Štúdiom gestikulácie sa zaoberali už v 17. storočí.

Gestikulácia ovplyvnila vznik reči, umožnila komunikáciu so zvieratami a hluchonemými. Využíva sa aj v herectve. Človek využíva od 150 – 5 000 gestikulačných prvkov. Gestikulácia využíva 2 skupiny gest: 
* *vrodené* 
* *získané*
** získane nevedomky – v rámci spoločnosti, v ktorej sa jedinec pohybuje
** uvedomelé – ovplyvnené vzormi, od ktorých preberá jedinec gestá odpozorovaním
Gestikulácia závisí od temperamentu a od národnosti (napríklad Brazílčania sú temperamentnejší ako Slováci). Najviac gestikulačných prvkov majú Mexičania.

Kategória:Komunikácia
Pirjo Muranenová

**Pirjo Muranenová** (* 8. marec 1981, Rovaniemi, Fínsko) je súčasná fínska profesionálna bežkyňa na lyžiach.  

## Víťazstvá vo Svetovom pohári

## Umiestnenie vo Svetovom pohári

## Externé odkazy
* 

Kategória:Fínski bežci na lyžiach
Kategória:Osobnosti z Rovaniemi
Kinezika

**Kinezika** je vedná disciplína, ktorá sa zaoberá pohybom celého tela pri komunikácii. Je to časť komunikačnej vedy. 

Zistilo sa, že človek pri hovorení rodnou rečou využíva viac neverbálnej komunikácie ako verbálnej.
Kinezika predstavuje pohyby , ktoré sa viažu na spôsob chôdze ,sedenia, pohyby hlavy.

Kategória:Komunikácia
Očný kontakt

náhľad|Očný kontakt
**Očný kontakt** je dôležitý prvok pri verbálnej komunikácií. Má intenzitu (ako intenzívne na nás človek pozerá) a frekvenciu (ako dlho sa na nás človek pozerá).

## Iné projekty

Kategória:Psychológia
Kategória:Komunikácia
Spolková cesta 2 R (Nemecko)

**Spolková cesta 2 R** () je 28 km dlhá spolková cesta v nemeckom Bavorsku, ktorá plní funkciu tzv. mníchovského stredného okruhu. Vo svojej juhozápadnej časti je súčasťou európskej cesty 54.

Pôvodne bola plánovaná ako diaľnica *A999* a bola vybudovaná v štvorprúdovom šírkovom profile. Obsahuje však aj úrovňové križovania, ktoré znemožňujú jej zaradenie do diaľničnej siete. 

## Pozri aj
* Zoznam spolkových ciest v Nemecku

## Iné projekty

Kategória:Spolkové cesty v Nemecku
Posturológia

**Posturológia** môže byť:
*všeobecne: štúdium postúry (teda držania tela) 
*v medicíne: lekárska disciplína zaoberajúca sa posturálnou sústavou (držaním tela) a jej normálnym a patologickým fungovaním, resp. príslušná terapia, pozri posturológia (medicína)

**Posturológia** alebo **posturika** môže byť v psychoanalýze a sociálnej komunikácii:
*(v psychoanalýze) štúdium toho , ako sa osobný charakter, sexuálny postoj, konflikty a podobne prejavujú na držaní tela človeka (tzv. **psychoanalytická posturológia**) resp. (v sociálnej komunikácii) štúdium držania a postoja tela a konfigurácie jeho častí ako prvku neverbálnej komunikácie, pozri posturológia (komunikácia)
*samotné držanie a postoj tela a konfigurácia jeho častí ako prejav vyššie uvedeného osobného charakteru atď. resp. ako prvok neverbálnej komunikácie, pozri posturológia (komunikácia)
Vstrekovacia dýza

thumb|Otvory vstrekovacej dýzy v hrote vstrekovača
**Vstrekovacia dýza** slúži na dokonalé rozprášenie paliva v spaľovacom priestore motora.

## Typy vstrekovacích dýz
*jednootvorová
*viacotvorová
*čapová

Kategória:Príslušenstvo piestových spaľovacích motorov
Kategória:Palivový systém
Palivové čerpadlo

thumb|Mechanicky poháňané palivové čerpadlo motora Saab

**Palivové čerpadlo** alebo aj **palivové dopravné čerpadlo** je súčiastka v palivovom okruhu motora, ktorá dopravuje palivo z nádrže do ďalších častí okruhu. Tou je v súčasnosti väčšinou vstrekovacie čerpadlo, ale v minulosti to boli karburátor, alebo priamo vstrekovač pri pneumatickom vstrekovaní. 

Palivové čerpadlo zaplavuje vstrekovacie jednotky čerpadla, alebo plavákovú komoru karburátora. Plniaci tlak v celom režime prevádzky udržuje pretlakový ventil. Pohon čerpadla je od motora vačkovým hriadeľom ventilového rozvodu alebo vlastným pohonom v skrini vstrekovacieho čerpadla, alebo elektrický. Používajú sa väčšinou piestové čerpadla vo viacerých vyhotoveniach.

## Iné projekty

Kategória:Čerpadlá
Kategória:Palivový systém
Kategória:Príslušenstvo piestových spaľovacích motorov
Radové vstrekovacie čerpadlo

thumb|Radové vstrekovacie čerpadlo 6-valcového vznetového motora
**Radové vstrekovacie čerpadlo** alebo **blokové vstrekovacie čerpadlo** je najčastejšie používane  piestové vstrekovacie čerpadlo pre vznetové motory. Je to čerpadlo, ktoré má rovnaký počet vstrekovacích jednotiek ako je počet valcov motora. Má vlastný vačkový hriadeľ na pohon vstrekovacích jednotiek. Skriňa je tvorená ako jedno alebo viac dielny odliatok hliníkovej zliatiny.
Vstrekovacie jednotky sú v hornej časti vstrekovacieho čerpadla a sú ovládané regulačnou tyčou. Pohon čerpadla je cez spojku ozubenými kolesami od rozvodových kolies. 

## Pozri aj
Vstrekovanie kvapalného paliva (vznetový motor)

Kategória:Palivový systém
Kategória:Piestové čerpadlá
Kategória:Príslušenstvo piestových spaľovacích motorov
Zdvíhadlo (vačkový mechanizmus)

thumb|Animácia funkcie zdvíhadla s kladkou.
**Zdvíhadlo** (nesprávne **zdvíhatko**) je časť vačkového mechanizmu, ktorá sa dotýka povrchu vačky a zaisťuje prenos a transformáciu jej pohybu ďalej. Zdvíhadlo transformuje rotačný pohyb vačky najčastejšie na priamočiary pohyb, ale môže aj na kruhový alebo iný. Zdvíhadlo môže byť ukončené rovnou plochou, oblúkom, alebo kladkou. V prvých dvoch prípadoch je styk medzi vačkou a zdvíhadlom realizovaný klzným trením, v poslednom prípade sa kladka (aspoň na časti dráhy) odvaľuje po boku vačky.

## Zdvíhadlo vo ventilových rozvodoch
Zdvíhadlo je častou súčasťou ventilového rozvodu piestových spaľovacích motorov, ale nemusí byť prítomné v každom ventilovom rozvode. Medzi zdvíhadlom a ventilom môžu byť vložené ďalšie konštrukčné časti.

Samočinné olejové zdvíhadlo vymedzuje vôľu v rozvodovom ústrojenstve. Tlakový olej sa do zdvíhadla privádza z mazacieho okruhu motora cez guličkový ventil. Materiál zdvíhadiel je liatina alebo cementačná oceľ podobne ako materiál pre vačkový hriadeľ. 

Kategória:Časti strojov
Kategória:Konštrukcia piestových spaľovacích motorov
Menovitý výkon

**Menovitý výkon** je najväčší užitočný výkon, ktorý zaručuje výrobca. Tento výkon môže motor trvalo vyvíjať pri menovitých otáčkach, menovitom stave vzduchu, tlakových pomeroch v nasávaní a výfuku v prípustných medziach s prevádzkovými látkami, ktorých akosť vyhovuje údajom výrobcu. V dokumentácii sa uvádzajú aj otáčky ktoré prislúchajú k&nbsp;menovitému výkonu:  príklad 200 kW / 4800 min –1.

Pre lodné motory je k menovitému výkonu doplnená požiadavka nepretržitej prevádzky a možnosti preťažiteľnosti o 10 %.

## Zdroje
*Kukuča J.: *Lodné motory*. SjF SVŠT Bratislava. 1990. 

Kategória:Fyzikálne veličiny
Kategória:Technická dokumentácia
Merný objemový výkon

**Merný objemový výkon**, alebo len **objemový výkon** či **litrový výkon** je výkon motora vztiahnutý k veľkosti jeho pracovného priestoru. V prípade piestových motorov k zdvihovému objemu valca. Slúži ako porovnávacia veličina. Označuje sa **P<sub>o</sub>** a má jednotku **kW.dm<sup>-3</sup>**, alebo **kW.l<sup>-1</sup>**.

 P_o = \frac{P_e}{V_z}&nbsp;&nbsp; , kde

* **P<sub>o</sub>** - merný objemový výkon [kW.l-1]
* **P<sub>e</sub>** - efektívny výkon [kW]
* **V<sub>z</sub>** - zdvihový objem [l]

## Objemové výkony rôznych motorov

## Zdroje
 

Kategória:Fyzikálne veličiny
Kategória:Piestové spaľovacie motory
Vstrekovacie zariadenie

**Vstrekovacie zariadenie** je zariadenie, ktoré slúži na dopravu a rozprašovanie paliva do spaľovacieho priestoru motora. Jeho úlohou je zabezpečiť opakovane v presnom čase dodávku presného množstva dostatočne atomizovaného paliva s požadovaným časovým priebehom (zákon vstreku), podľa aktálnych požiadaviek na výkon motora a jeho aktuálneho režimu.

## Časti vstrekovacieho zariadenia
V závislosti od koncepcie vstrekovania a typu motora nemusia byť vždy prítomné všetky nižšie uvedené časti:
* palivová nádrž
* spájacie potrubie
* palivové čerpadlo
* čističe paliva
* vstrekovacie čerpadlo:
** vstrekovacie čerpadlo s cudzím pohonom
** radové vstrekovacie čerpadlo
** rotačné vstrekovacie čerpadlo
** alebo združená vstrekovacia jednotka
* výtlačné potrubie
* kompresor
* zásobník stlačeného paliva (pri systémoch Common rail)
* zásobník stlačeného vzduchu (pri systémoch s pneumatickým vstrekovaním paliva)
* vstrekovač alebo združená vstrekovacia jednotka
* regulátor alebo riadiaca jednotka motora
* prípadne iné.

### Palivové čerpadlo
Nemusí byť vždy prítomné. U historických zariadení bolo nahradené výškovým usporiadaním palivového okruhu tak, aby nádrž bola vyššie ako vstrekovacie čerpadlo a palivo ho zaplavovalo pôsobením gravitačnej sily.

### Kompresor a zásobník stlačeného vzduchu
Boli prítomné len v súčasnosti prekonanom systéme pneumatického vstrekovania pre vznetový motor. 

### Zásobník stlačeného paliva
Je prítomný pri koncepcii hydraulického akumulátorového vstrekovania, ktorého súčasným reprezentantom je systém common rail.

## Funkcia vstrekovacieho zariadenia vznetového motora
Palivo sa dopravuje palivovým čerpadlom z nádrže cez hrubý čistič a neskôr cez jemný čistič k vstrekovaciemu čerpadlu alebo do tlakového zásobníka. Odtiaľ je vedené do vstrekovačov, ktoré palivo vstrekujú do spaľovacieho priestoru. Dávku paliva určuje riadiaca jednotka, alebo regulátor.

Kategória:Palivový systém
Kategória:Príslušenstvo piestových spaľovacích motorov